ആനി രാജയുടെ വിമര്ശനം തള്ളി കാനം രാജേന്ദ്രന് തിരുവനന്തപുരം: കേരള പൊലീസില് ആര്എസ്എസ് ഗ്യാങ് പ്രവര്ത്തിക്കുന്നുണ്ടെന്ന ദേശീയ മഹിളാ ഫെഡറേഷന് ജനറല് സെക്രട്ടറിയും പാര്ട്ടി നേതാവുമായ ആനി രാജയുടെ പരാമര്ശം തള്ളി സിപിഐ സംസ്ഥാന സെക്രട്ടറി കാനം രാജേന്ദ്രന്. പൊലീസിന്റെ പ്രവര്ത്തനങ്ങളില് സിപിഐക്ക് പരാതിയില്ല. പരസ്യ വിവാദമാക്കാന് ആഗ്രഹിക്കുന്നില്ലെന്നും കാനം പറഞ്ഞു. വിമര്ശനം പാര്ട്ടി ഫോറത്തിലാണ് അറിയിക്കേണ്ടത്. ആനി രാജയുടെ നടപടിക്കെതിരെ ദേശീയ നേതൃത്വത്തില് പരാതി ഉന്നയിക്കുമെന്നും സംസ്ഥാന നേതൃത്വം ഇന്നലെ വ്യക്തമാക്കിയിരുന്നു. കേരളത്തിലെ മുതിര്ന്ന നേതാക്കള്ക്കൊന്നും ആനി രാജ ഉന്നയിച്ചപോലുള്ള വിമര്ശനം ഇല്ലെന്ന് കാനം പറഞ്ഞു. സ്ത്രീ സുരക്ഷയുമായി ബന്ധപ്പെട്ട സര്ക്കാര് നയത്തിനെതിരെ ബോധപൂര്വ്വമായ ഇടപെടല് പൊലീസ് സേനയില് നിന്ന് ഉണ്ടാകുന്നുണ്ടെന്നായിരുന്നു ആനി രാജയുടെ വിമര്ശനം. ഇതിനായി ആര്എസ്എസ് ഗ്യാങ് പൊലീസില് പ്രവര്ത്തിക്കുന്നതായി സംശയിക്കുന്നു. മുഖ്യമന്ത്രി ഈ വിഷയത്തെ ഗൗരവകരമായി എടുക്കണം. ആറ്റിങ്ങലിലെ സംഭവത്തില് പൊലീസുകാരിക്കെതിരെ ദളിത് പീഡനത്തിന് കേസ് എടുക്കണം. എല്ലാവരും കണ്ട കാര്യത്തില് എന്ത് അന്വേഷണമാണ് പൊലീസ് മേധാവി നടത്തുന്നത് സ്ത്രീകള്ക്കായി പ്രത്യേക വകുപ്പു സ്വതന്ത്ര്യ മന്ത്രിയും വേണം. ഇതിനായി മുഖ്യമന്ത്രിക്കും എല്ഡിഎഫ് കണ്വീനര്ക്കും കത്ത് നല്കും. പൊലീസുകാര്ക്ക് നിയമത്തെ കുറിച്ച് പരിശീലനം നല്കണമെന്നും ആനി രാജ കഴിഞ്ഞ ദിവസം പറഞ്ഞിരുന്നു.